stanford-oval/wikipedia huggingface dataset:
อาเซม มาคซูทาจ
ประวัติ

อาเซม มาคซูทาจ เริ่มเรียนวิชามวยไทยครั้งแรกเมื่ออายุ 15 ปี และเข้าร่วมแข่งขันรายการระดับโลกของ สมาคมมวยไทยโลก (W.M.T.A.) เมื่ออายุได้ 18 ปี เมื่อค.ศ. 1994 ในรุ่น 72.5 กิโลกรัม ภายหลังจากนั้น เขาชนะการแข่งขันระดับโลกมาแล้วถึง 14 ครั้ง ใน 8 รายการแข่งขันที่ต่างกัน
เกียรติประวัติ

ค.ศ. 2006 : W.M.C (สภามวยไทยโลก) - เวิลด์เฮฟวีเวทแชมเปียน
ค.ศ. 2003 : W.M.T.A. (สมาคมมวยไทยโลก) - เวิลด์ซุปเปอร์เฮฟวีเวทแชมเปียน
ค.ศ. 2003 : เค-วัน เวิลด์กรังปรีด์ พรีลิมินารี ฟรานซ์ รันเนอร์อัป
ค.ศ. 2002 : เค-วัน เวิลด์กรังปรีด์ พรีลิมินารี มาร์เซย์ รันเนอร์อัป
ค.ศ. 2001 : W.P.K.C. - เวิลด์เฮฟวีเวทแชมเปียน
ค.ศ. 2001 : W.M.T.A. (สมาคมมวยไทยโลก) - เวิลด์เฮฟวีเวทแชมเปียน
ค.ศ. 1999 : W.K.A. (สมาคมคิกบอกซิงเวิลด์) - เวิลด์ครุยเซอร์เวทแชมเปียน
ค.ศ. 1999 : W.A.K.O. PRO - เวิลด์ครุยเซอร์เวทแชมเปียน
ค.ศ. 1999 : W.P.K.L. (เวิลด์โปรเฟสชันแนลคิกบอกซิง ลีก) - เวิลด์ครุยเซอร์เวทแชมเปียน
ค.ศ. 1999 : W.M.T.A. (สมาคมมวยไทยโลก) - เวิลด์ซุปเปอร์ไลท์เฮฟวีเวทแชมเปียน
ค.ศ. 1996 : I.S.K.A. (สมาคมกีฬาคาราเต้นานาชาติ) - เวิลด์ซูเปอร์มิดเดิลเวทแชมเปียน
ค.ศ. 1996 : W.M.T.C. (สภามวยไทยโลก) - เวิลด์ไลท์เฮฟวีเวทแชมเปียน
ค.ศ. 1995 : W.M.T.A. (สมาคมมวยไทยโลก) - เวิลด์มิดเดิลเวทแชมเปียน
ค.ศ. 1994 : W.M.T.A. (สมาคมมวยไทยโลก) - เวิลด์มิดเดิลเวทแชมเปียน
แหล่งข้อมูลอื่น

Official website of Azem Maksutaj
K-1sport.de - Complete Fighters Profile of Azem Maksutaj
สถานีมักกะสัน

ชานชาลาที่ 1 ของรถไฟฟ้า AERA1 City มุ่งหน้าสถานีท่าอากาศยานสุวรรณภูมิ
ภายในอาคารผู้โดยสาร สถานีมักกะสัน
สถานีมักกะสัน (อังกฤษ: Makkasan Station, รหัส: A6) หรือ สถานีรับส่งผู้โดยสารอากาศยานในเมือง เป็นสถานีรถไฟฟ้าแอร์พอร์ต เรล ลิงก์แบบยกระดับ ในเส้นทางสายซิตี้เชื่อมท่าอากาศยานสุวรรณภูมิ ในพื้นที่ถนนรัชดาภิเษก (อโศก-ดินแดง) แขวงมักกะสัน เขตราชเทวี กรุงเทพมหานคร สถานีแห่งนี้เป็นสถานีเดียวในระบบรถไฟฟ้าแอร์พอร์ต เรล ลิงก์ ที่มีจอแสดงผลข้อมูลเที่ยวบินตรงจากท่าอากาศยานสุวรรณภูมิติดตั้งอยู่ และในอนาคตจะยังเป็นสถานีของรถไฟความเร็วสูงเชื่อม 3 สนามบิน
ที่ตั้ง

บนแนวเส้นทางรถไฟทางไกลสายตะวันออก ถัดจากสถานีรถไฟมักกะสัน และสถานีราชปรารภ บริเวณจุดตัดถนนกำแพงเพชร 7 กับถนนรัชดาภิเษก (อโศก-ดินแดง) ฝั่งตะวันตกเฉียงเหนือ ในพื้นที่แขวงมักกะสัน เขตราชเทวี กรุงเทพมหานคร
แผนผังสถานี

| 0 | 1 | 2 | 3 | 4 |
| --- | --- | --- | --- | --- |
U4 ชานชาลา : 
| U4 ชานชาลา  | ชานชาลา 1 |  | สายซิตี้ มุ่งหน้า สุวรรณภูมิ |  |
| U4 ชานชาลา  | ชานชาลา 3, ชานชาลาด้านข้าง, เอชเอสอาร์ เชื่อม 3 สนามบิน  ประตูรถจะเปิดทางด้านซ้าย | ชานชาลา 3, ชานชาลาด้านข้าง, เอชเอสอาร์ เชื่อม 3 สนามบิน  ประตูรถจะเปิดทางด้านซ้าย | ชานชาลา 1, ชานชาลาด้านข้าง, สายซิตี้  ประตูรถจะเปิดทางด้านขวา |  |
| U4 ชานชาลา  | ชานชาลา 3 | เอชเอสอาร์ เชื่อม 3 สนามบิน | ไม่ได้ใช้งาน |  |
| U4 ชานชาลา  | ชานชาลา 4 | เอชเอสอาร์ เชื่อม 3 สนามบิน | ไม่ได้ใช้งาน |  |
| U4 ชานชาลา  | ชานชาลา 4, ชานชาลาด้านข้าง, เอชเอสอาร์ เชื่อม 3 สนามบิน ประตูรถจะเปิดทางด้านซ้าย | ชานชาลา 4, ชานชาลาด้านข้าง, เอชเอสอาร์ เชื่อม 3 สนามบิน ประตูรถจะเปิดทางด้านซ้าย | ชานชาลา 2, ชานชาลาด้านข้าง, สายซิตี้ ประตูรถจะเปิดทางด้านขวา |  |
| U4 ชานชาลา  | ชานชาลา 2 |  | สายซิตี้ มุ่งหน้า พญาไท |  |
| U3 ชั้นขาออก  | ชั้นขายบัตรโดยสาร | ศูนย์บริการผู้โดยสาร, สถานีตำรวจรถไฟสุวรรณภูมิ เอชเอสอาร์ เชื่อม 3 สนามบิน  ห้องขายบัตรโดยสาร, เครื่องขายบัตรโดยสาร, ร้านค้า, จุดตรวจบัตรโดยสารการบิน, จุดจำหน่ายบัตรโดยสารการบิน สายซิตี้ ทางออก 1-4, ห้องขายบัตรโดยสาร, เครื่องขายบัตรโดยสาร, ร้านค้า,  เพชรบุรี | ศูนย์บริการผู้โดยสาร, สถานีตำรวจรถไฟสุวรรณภูมิ เอชเอสอาร์ เชื่อม 3 สนามบิน  ห้องขายบัตรโดยสาร, เครื่องขายบัตรโดยสาร, ร้านค้า, จุดตรวจบัตรโดยสารการบิน, จุดจำหน่ายบัตรโดยสารการบิน สายซิตี้ ทางออก 1-4, ห้องขายบัตรโดยสาร, เครื่องขายบัตรโดยสาร, ร้านค้า,  เพชรบุรี |  |
| U2 ชั้นขาเข้า  | - | ทางออกสำหรับผู้โดยสาร HSR สายเชื่อมสนามบิน, จุดรับส่งผู้โดยสาร, ร้านค้า, ห้องกิจกรรม City Terminal Hall | ทางออกสำหรับผู้โดยสาร HSR สายเชื่อมสนามบิน, จุดรับส่งผู้โดยสาร, ร้านค้า, ห้องกิจกรรม City Terminal Hall |  |
| G ระดับถนน  | - | ทางออก 1-2, จุดรับส่ง (Drop-Off), ลานจอดรถยนต์ | ทางออก 1-2, จุดรับส่ง (Drop-Off), ลานจอดรถยนต์ |  |
| B ชั้นใต้ดิน  | - | ลานจอดรถยนต์ | ลานจอดรถยนต์ |  |
ในแผนเดิมรถไฟฟ้าแอร์พอร์ต เรล ลิงก์ สถานีมักกะสันจะเชื่อมต่อกับสถานีเพชรบุรีของรถไฟฟ้ามหานครที่ชั้น UB ของตัวอาคาร แต่เนื่องจากเมื่อสำรวจเส้นทางแล้ว พบว่าเส้นทางดังกล่าว มีท่อส่งน้ำมันของปตท. ตามแนวทางรถไฟสายตะวันออก ท่อน้ำประปาของการประปานครหลวง และท่อน้ำทิ้งลงคลองแสนแสบของกรุงเทพมหานคร ที่การรถไฟฟ้าขนส่งมวลชนแห่งประเทศไทยรื้อย้ายจากจุดเดิมเพื่อก่อสร้างสถานีเพชรบุรี ขวางอยู่จึงทำให้การขุดเจาะทางเชื่อมเข้าตัวสถานีรถไฟฟ้ามหานครไม่สามารถทำได้ การรถไฟแห่งประเทศไทยจึงได้เปลี่ยนแผนจากเดิมมาเป็นการก่อสร้าง Skywalk ระยะทาง 166 เมตร จากชั้น U3 ของสถานีฝั่งสายซิตี้ ไปสิ้นสุดที่สถานีเพชรบุรี ทางออก 1 บริเวณลานจอดแล้วจรของสถานี โดยทางเชื่อมดังกล่าวแล้วเสร็จเปิดอย่างไม่เป็นทางการวันที่ 7 สิงหาคม พ.ศ. 2556 และมีพิธีเปิดอย่างเป็นทางการเมื่อวันที่ 10 สิงหาคม พ.ศ. 2556
สิ่งอำนวยความสะดวก

ลิฟต์ สำหรับผู้พิการและผู้โดยสาร จากชั้นใต้ดินและชั้นลานจอดรถ ไปยังชั้นผู้โดยสารขาออกและผู้โดยสารขาเข้าจำนวน 2 จุด
สะพานทางเชื่อมจากทางออก 2 ของสถานีซิตี้ไลน์ ไปยังฝั่งคอนโดมิเนียมไลฟ์ อโศก และสถานีเพชรบุรีของรถไฟฟ้ามหานคร สายสีน้ำเงิน
ลานจอดรถ 500 คัน รองรับการจอดรถทั้งระยะสั้นและระยะยาว
พื้นที่จัดกิจกรรม ซิตี้เทอร์มินัลฮอลล์ โดยใช้ประโยชน์จากชั้นอาคารผู้โดยสารขาเข้าที่ปัจจุบันไม่ได้ใช้งาน
เดิมมีแผนพัฒนาร้านค้าและศูนย์อาหารภายในอาคารหลัก แต่ปัจจุบันได้ยุติแผนดังกล่าว เหลือเพียงการพัฒนาร้านค้าในสถานีซิตี้ไลน์
สิ่งอำนวยความสะดวก > จุดเช็คอินภายในเมือง

ในช่วงแรกของการให้บริการ  สถานีมีบริการเช็คอิน ผู้โดยสารที่ต้องการต่อเครื่องบินเพื่อเดินทางภายในหรือต่างประเทศ สามารถเช็คอินได้ที่จุดเช็คอิน ซึ่งตั้งอยู่ด้านหน้าของทางเข้าชานชาลาสายเอกซ์เพรส ผู้โดยสารจะต้องเสียค่าโดยสารเป็นจำนวนเงิน 150 บาท โดยผู้โดยสารจะต้องซื้อเหรียญโดยสารที่ห้องจำหน่ายตั๋วโดยสารและขอรับใบเสร็จก่อน จากนั้นให้นำใบเสร็จพร้อมเอกสารไปทำการเช็คอิน ผู้โดยสารจะได้รับใบเสร็จที่ประทับตราของสายการบินเสร็จสิ้นพร้อม Boarding Pass
ปัจจุบัน จุดเช็คอินดังกล่าวได้ปิดทำการไปพร้อม ๆ กับการยุติการให้บริการสายเอกซ์เพรส โดยภายหลังการเสร็จสิ้นการพัฒนาโครงการรถไฟความเร็วสูงเชื่อม 3 สนามบิน รถไฟความเร็วสูงสายตะวันออกเชื่อมสามสนามบิน มีแผนฟื้นฟูจุดเช็คอิน และเปิดทำการใหม่อีกครั้ง เพื่อรองรับการเช็คอินไฟลต์บินของทั้งสามท่าอากาศยาน
สิ่งอำนวยความสะดวก > ทางเข้า-ออก

1 อาคารสถานีรับส่งผู้โดยสารอากาศยานในเมือง, อาคารจอดรถ
2 ถนนอโศก-ดินแดง มุ่งหน้าแยกพระราม 9
3 ถนนอโศก-ดินแดง มุ่งหน้าแยกอโศกเพชร, ถนนกำแพงเพชร 7, คอนโดมิเนียมไลฟ์ อโศก, โรงพยาบาลผิวหนัง อโศก
4  เพชรบุรี, ลานจอดรถสถานีเพชรบุรี, สิงห์คอมเพล็กซ์, มหาวิทยาลัยศรีนครินทรวิโรฒ
1 ถนนอโศก-ดินแดง, ถนนรัชดาภิเษก
2 ถนนจตุรทิศ, ทางพิเศษศรีรัช
สิ่งอำนวยความสะดวก > เวลาให้บริการ

| ปลายทาง> สายซิตี้.ชานชาลาที่ 1 | ปลายทาง> สายซิตี้.ชานชาลาที่ 1 | วัน> สายซิตี้.ชานชาลาที่ 1 | ขบวนแรก> สายซิตี้.ชานชาลาที่ 1 | ขบวนสุดท้าย> สายซิตี้.ชานชาลาที่ 1 | สายซิตี้> ชานชาลาที่ 1 | สายซิตี้> ชานชาลาที่ 1 |
| --- | --- | --- | --- | --- | --- | --- |
| A1 | สุวรรณภูมิ | จันทร์ - ศุกร์ | 05:33 | 00:03 |  |  |
| A1 | สุวรรณภูมิ |  |  |  |  |  |
| A1 | สุวรรณภูมิ | เสาร์ - อาทิตย์ นักขัตฤกษ์ | 05:33 | 00:11 |  |  |
ชานชาลาที่ 2
| A8 | พญาไท | จันทร์ - ศุกร์ | 05:52 | 00:24 |  |  |
| A8 | พญาไท |  |  |  |  |  |
| A8 | พญาไท | เสาร์ - อาทิตย์ นักขัตฤกษ์ | 05:52 | 00:30 |  |  |
สถานีรถไฟทางไกล สถานีมักกะสัน

สถานีรถไฟมักกะสัน หรือสถานีรถไฟชุมทางมักกะสัน ตั้งอยู่ที่แขวงมักกะสัน เขตราชเทวี กรุงเทพมหานคร เป็นสถานีรถไฟชั้น 1 ของทางรถไฟสายตะวันออก การรถไฟแห่งประเทศไทย
รถโดยสารประจำทาง > ถนนกําแพงเพชร 7 > องค์การขนส่งมวลชนกรุงเทพ

เส้นทางที่มีรถรองรับวีลแชร์
สถานที่สำคัญใกล้เคียง

มหาวิทยาลัยศรีนครินทรวิโรฒ
โรงเรียนสาธิต มหาวิทยาลัยศรีนครินทรวิโรฒ ประสานมิตร
โรงเรียนเซนต์ดอมินิก
โรงเรียนดอนบอสโกกรุงเทพฯ
การท่องเที่ยวแห่งประเทศไทย
โรงพยาบาลจักษุรัตนิน
วัดอุทัยธาราม
สำนักข่าวกรมประชาสัมพันธ์ (รวมไปถึง สถานีโทรทัศน์เอ็นบีทีเวิลด์)
ย่านสถานบันเทิง อาร์ซีเอ
สถานที่สำคัญใกล้เคียง > ศูนย์การค้าและโรงแรม

โรงแรมสยาม
โรงแรมอมารี เอเทรียม กรุงเทพฯ
โรงแรมสวูเทล มหาวิทยาลัยศรีนครินทรวิโรฒ
สถานที่สำคัญใกล้เคียง > อาคารสำนักงาน

อาคาร 253 อโศก
อาคารอโศก ทาวเวอร์
อาคารเค ทาวเวอร์
อาคารคิวเฮ้าส์ อโศก
อาคารบี.บี. บิวดิ้ง
อาคาร จีเอ็มเอ็มแกรมมี่ เพลส
อาคารไทยซัมมิท ทาวเวอร์
อาคารอิตัลไทย ทาวเวอร์
อาคารบางกอกทาวเวอร์
อาคารธนภูมิ
อาคารรสา ทู
อาคารโอเอไอ
อาคารดิ ออฟฟิศ แอท สิงห์ คอมเพล็กซ์
หางโจว

| หางโจว 杭州市 |
| --- | --- |
นครระดับจังหวัด และนครระดับกิ่งมณฑล
สถานที่ต่าง ๆ ในนครหางโจว
   ตรา
th
ที่ตั้งของนครหางโจวในมณฑลเจ้อเจียง
หางโจวที่ตั้งในประเทศจีน
พิกัด (ศาลาว่าการมณฑลเจ้อเจียง): 30°16′01″N 120°09′11″E﻿ / ﻿30.267°N 120.153°E﻿ / 30.267; 120.153
ประเทศ: สาธารณรัฐประชาชนจีน
มณฑล: เจ้อเจียง
ศูนย์กลางการปกครอง: เขตเจียงกั้น (江干区)
การปกครอง
 • ประเภท: นครกึ่งมณฑล
 • เลขาธิการพรรค: โจว เจียงหย่ง (周江勇)
 • นายกเทศมนตรี: หลิว ซิน (刘忻)
พื้นที่
 • นครระดับจังหวัด และนครระดับกิ่งมณฑล: 16,596 ตร.กม. (6,408 ตร.ไมล์)
 • เขตเมือง: 8,000 ตร.กม. (3,000 ตร.ไมล์)
 • รวมปริมณฑล: 34,585 ตร.กม. (13,353 ตร.ไมล์)
ประชากร (2019)
 • นครระดับจังหวัด และนครระดับกิ่งมณฑล: 10,360,000 คน
 • ความหนาแน่น: 620 คน/ตร.กม. (1,600 คน/ตร.ไมล์)
 • เขตเมือง: 9,119,000 (ปี 2,019) คน
 • รวมปริมณฑล: 22,594,000 เขตมหานครหางโจว (ได้แก่ หางโจว, เช่าซิง, เจียซิง, หูโจว) คน
 • อันดับในประเทศ: อันดับที่ 5
เดมะนิม: Hangzhouians
เขตเวลา: UTC+8 (เวลามาตรฐานจีน)
รหัสไปรษณีย์: 310000
รหัส ISO 3166: CN-ZJ-01
GDP (ราคาตลาด): 2018
 - รวม: 1.35092 ล้านล้านเหรินหมินปี้ (204.15 พันล้านดอลลาร์สหรัฐ)
 - ต่อหัว: 140,180 เหรินหมินปี้ (21,184 ดอลลาร์สหรัฐ)
 - เติบโต:  6.7%
 - เขตมหานคร (2018): 2.6517 ล้านล้านเหรินหมินปี้ (400.7 พันล้านดอลลาร์สหรัฐ)
ป้ายทะเบียนรถ: 浙A
ภาษาถิ่น: ภาษาอู๋ (สำเนียงหางโจว)
ต้นไม้ประจำนคร: การบูร (Cinnamomum camphora)
ดอกไม้ประจำนคร: หอมหมื่นลี้ (Osmanthus fragrans)
เว็บไซต์: www.hangzhou.gov.cn
หางโจว (จีน: 杭州; พินอิน: Hángzhōu) เป็นเมืองหลวงของมณฑลเจ้อเจียง สาธารณรัฐประชาชนจีน เมืองหางโจว ซึ่งเป็นเมืองเก่าแก่ 1 ใน 6 ของประเทศจีน ปัจจุบันหางโจว ถือเป็นเมืองที่อยู่ในเขตภาคตะวันออกที่ได้รับการพัฒนาอย่างสูงสุดแล้ว ดังนั้นหางโจวจึงเป็นที่รู้จักกันเป็นอย่างดีว่า เป็นเมืองที่มีความสำคัญทางเศรษฐกิจ มีวัฒนธรรมที่ยาวนาน และเป็นเมืองที่มีทัศนียภาพที่สวยสดงดงามเมืองหนึ่งของประเทศจีน รวมทั้งมั่งคั่งไปด้วยเภสัชอุตสาหกรรม และสถาบันศิลปะมากมาย เมืองหางโจวถือว่าเมืองดิจิทัลไร้สายได้ครอบคลุมถึงทางหลวงและตรอกเล็กซอยน้อยต่าง ๆ ในเมือง
ประวัติศาสตร์

ประวัติศาสตร์อันยาวนานถึง 2,100 ปี สมัยราชวงศ์สุย (ค.ศ. 581-618) จากคำสั่งขุด คลองต้ายุ่นเหอ (Grand Canal) ขององค์ฮ่องเต้สุยหยางตี้ รัชกาลที่ 349 ของราชวงศ์สุย เพื่อเชื่อมดินแดนทางเหนือกับทางใต้ จากปักกิ่งมายังหางโจว ได้ผลักดันให้เมืองหางโจวเจริญรุ่งเรืองเป็นอย่างมาก ในหน้าประวัติศาสตร์จีน หางโจว เจริญถึงขีดสุดเมื่อ ราชวงศ์ซ่งได้ตัดสินใจย้ายเมืองหลวงจากเมืองไคเฟิง ที่อยู่บริเวณลุ่มแม่น้ำเหลือง ลงมายัง หางโจว ที่อยู่บริเวณลุ่มแม่น้ำแยงซีเกียง เพื่อความปลอดภัยจากการกรุกรานของชนเผ่าจิน และได้ตั้งราชวงศ์ซ่งใต้ (ค.ศ. 1127-1279) ขึ้น การย้ายเมืองหลวงดังกล่าวได้ผลักดันให้ชื่อของ 'หางโจว' ติดอยู่ในทำเนียบ 1 ใน 7 เมืองหลวงเก่าของจีน ร่วมกับอันหยาง ซีอาน ลั่วหยาง ไคเฟิง หนานจิง และปักกิ่ง
และยังถูกกล่าวไว้ในบทกวีหลายบทที่แต่งขึ้นสมัยราชวงศ์พระร่วง (ค.ศ. 618-907) โดยได้รับแรงบัลดาลใจจากความงามอันหลากสีสันของเมืองหางโจว แต่จากเหตุการณ์ "กบฏไท่ผิง" (ช่วงครึ่งหลังของศตวรรษที่ 19) ทำให้ เมืองที่สวยงามนี้ถูกทำลายแทบจะไม่เหลือร่องรอยของเมืองที่เคยมีนามก้องโลกให้หลงเหลืออยู่เลย
แม้ว่าในเวลาต่อมา ชนเผ่ามองโกลจะเข้ามาปกครองแผ่นดินจีนในนามของราชวงศ์หยวน (ค.ศ. 1206-1368) โดยยึดเอาต้าตู (ปักกิ่ง) ที่อยู่ทางภาคเหนือเป็นเมืองหลวง เป็นศูนย์กลางทางการเมือง-การปกครอง แต่ด้วยความอุดมสมบูรณ์ของทางใต้หางโจวก็ยังคงความเป็นศูนย์กลางทางเศรษฐกิจอยู่
ไม่น่าสงสัยเลยว่า Kinsai (เป็นชื่อที่ มาร์โค โปโล ใช้เรียกหางโจว) เป็นเมืองที่ยอดเยี่ยมและงดงามที่สุดในโลก เมือง (หางโจว) มีความเส้นรอบวงประมาณ 100 ไมล์ และเกือบทุกส่วนของเมืองสามารถไปถึงได้ด้วยทางบก หรือ คลอง" กล่าวกันว่า มีสะพานอยู่ 12,000 แห่ง โดยสะพานที่ทอดผ่านลำคลองสายสำคัญนั้นจะถูกสร้างไว้สูงตระหง่าน และออกแบบอย่างดีให้เรือลำใหญ่ที่ปลดเสาเรือลงแล้ว สามารถลอดผ่านได้ ขณะที่ด้านบนสะพานก็มีเกวียนและม้าสัญจรผ่านไปมา
ภูมิศาสตร์

หางโจวตั้งอยู่ทางตอนเหนือของมณฑลเจ้อเจียง ทางตะวันออกของจีน บนที่ราบน้ำท่วมถึงริมฝั่งแม่น้ำแยงซี พื้นที่ส่วนใหญ่ถูกล้อมรอบด้วยเทือกเขา มีทะเลสาบซีหู เป็นสัญลักษณ์ของเมืองตั้งอยู่ใจกลางเมือง ในสมัยราชวงศ์ฉิน หางโจวถือเป็นศูนย์กลางการค้า มีการขุดคลองเชื่อมระหว่างปักกิ่งและหางโจวสำเร็จ ต่อมาได้เป็นเมืองหลวงในสมัยราชวงศ์ซ่ง ปี ค.ศ. 1230 มาร์โค โปโล ได้เดินทางมาถึงเมืองหางโจว และได้ขนานนามเมืองนี้ว่าเป็นเมืองที่งดงามที่สุดในโลก สมัยราชวงศ์หมิงหางโจวยังคงเป็นศูนย์กลางการค้ามีการติดต่อกับต่างชาติ โดยมีผ้าไหมเป็นสินค้าหลัก จนกระทั่งเกิดเหตุการณ์กบฏไท่ผิงในช่วง ค.ศ. 1860-1862 ทำให้ความสวยงามลดลงไป ปัจจุบันหางโจวเป็นเมืองอุตสาหกรรมสมัยใหม่ มีใบชาและผ้าไหมเป็นสินค้าส่งออกหลักที่มีชื่อเสียงโด่งดังไปทั่วโลก
นอกจากนั้นหางโจวยังมีทะเลสาบใหญ่อันสวยงาม และเป็นสัญลักษณ์ของเมืองชื่อว่า ทะเลสาบซีหู (West Lake) ดังบทกวีอันมีชื่อเสียงของจีนที่ว่า "หากฟากฟ้ามีสรวงสวรรค์ บนผืนปฐพีก็มี ซู หัง (ซู คือ ซูโจว หัง คือ หางโจว) ซึ่งนักท่องเที่ยวที่มาเยือนหางโจวในแต่ละปี มักไม่พลาดที่จะไปเยือนทะเสาบแห่งนี้ 
ตั้งอยู่ห่างจากนครเซี่ยงไฮ้ไปทางตะวันตกเฉียงใต้ 180 กิโลเมตร เมื่อสิ้นปี พ.ศ. 2546 จำนวนประชากรที่บันทึกได้อยู่ 6.4 ล้านคน โดยที่ในเขตเมืองมีผู้อยู่อาศัยประมาณ 3.9 ล้านคน เมืองหางโจวเป็นเมืองที่ขึ้นชื่อว่ามีธรรมชาติงดงามราวกับจิตรกรฝีมือดีบรรจงวิจิตรขึ้น ตัวอาคารบ้านเรือน ไม่สูงมากนัก ตึกใหญ่จะสูงแค่ 7-8 ชั้น เนื่องจากเกรงว่าจะไปบดบังทิวทัศน์ที่สวยงามโดยรอบ หางโจวเป็นเมืองเก่าแก่โบราณติด 1 ใน 7 ของจีน ที่ประกอบไปด้วย ซีอาน ลั่วหยาง เจ้อโจว ปักกิ่ง นานกิง หางโจว เสฉวน
ในเมืองหางโจวมีทะเลซีหู (Xihu) เป็นแหล่งท่องเที่ยว ที่นักท่องเที่ยว ให้ความสนใจมากที่สุด โดยทะเลสาบซีหู เป็นสถานที่พักผ่อนหย่อนใจ ของชาวเมืองทั่วไปรวมไปถึง นักท่องเที่ยวที่มักจะไม่พลาดโปรกแกรมล่องเรือชมทะเลสาบ โดยเรือที่พานักท่องเที่ยว ล่องทะเลสาบนั้นถูกตกแต่งอย่างสวยงาม ราวกับย้อนอดีตไปสมัยที่ยังใช้กำลังภายในกันอยู่ เข้ากับบรรยากาศโดยรอบ แตกต่างกับภายในตัวเมืองหางโจว ซึ่งมีความทันสมัยไม่น้อย เพราะมีทั้งสนามบินนานาชาติ ทางด่วน ห้างสรรพสินค้า แหล่งชอปปิ้ง อีกทั้งยังเป็นที่ตั้งของมหาวิทยาลัยเจ้อเจียงที่โด่งดังของประเทศจีน อีกด้วย
ภูมิอากาศ

มีภูมิอากาศที่ดี อากาศจะเย็นสบายและฝนตกบ่อย ช่วงอุณหภูมิที่ดีที่สุด คือ ราวเดือนเมษายนจนถึง เดือนพฤษภาคม เนื่องจากเป็นช่วงฤดูใบไม้ผลิในช่วงกันยายนถึงเดือนพฤศจิกายน ซึ่งเป็นช่วงฤดูใบไม้ร่วง
| ข้อมูลภูมิอากาศของนครหางโจว (1981–2010)> เดือน | ข้อมูลภูมิอากาศของนครหางโจว (1981–2010)> ม.ค. | ข้อมูลภูมิอากาศของนครหางโจว (1981–2010)> ก.พ. | ข้อมูลภูมิอากาศของนครหางโจว (1981–2010)> มี.ค. | ข้อมูลภูมิอากาศของนครหางโจว (1981–2010)> เม.ย. | ข้อมูลภูมิอากาศของนครหางโจว (1981–2010)> พ.ค. | ข้อมูลภูมิอากาศของนครหางโจว (1981–2010)> มิ.ย. | ข้อมูลภูมิอากาศของนครหางโจว (1981–2010)> ก.ค. | ข้อมูลภูมิอากาศของนครหางโจว (1981–2010)> ส.ค. | ข้อมูลภูมิอากาศของนครหางโจว (1981–2010)> ก.ย. | ข้อมูลภูมิอากาศของนครหางโจว (1981–2010)> ต.ค. | ข้อมูลภูมิอากาศของนครหางโจว (1981–2010)> พ.ย. | ข้อมูลภูมิอากาศของนครหางโจว (1981–2010)> ธ.ค. | ข้อมูลภูมิอากาศของนครหางโจว (1981–2010)> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดที่เคยบันทึก °C (°F) | 25.4 (77.7) | 28.5 (83.3) | 32.8 (91) | 34.8 (94.6) | 37.6 (99.7) | 39.7 (103.5) | 41.3 (106.3) | 41.6 (106.9) | 38.7 (101.7) | 35.0 (95) | 31.2 (88.2) | 26.5 (79.7) | 41.6 (106.9) |
| อุณหภูมิสูงสุดเฉลี่ย °C (°F) | 8.3 (46.9) | 10.3 (50.5) | 14.8 (58.6) | 21.1 (70) | 26.3 (79.3) | 29.1 (84.4) | 33.6 (92.5) | 32.8 (91) | 28.2 (82.8) | 23.2 (73.8) | 17.3 (63.1) | 11.3 (52.3) | 21.36 (70.45) |
| อุณหภูมิเฉลี่ยแต่ละวัน °C (°F) | 4.6 (40.3) | 6.4 (43.5) | 10.3 (50.5) | 16.2 (61.2) | 21.4 (70.5) | 24.7 (76.5) | 28.9 (84) | 28.2 (82.8) | 24.0 (75.2) | 18.8 (65.8) | 12.9 (55.2) | 7.0 (44.6) | 16.95 (62.51) |
| อุณหภูมิต่ำสุดเฉลี่ย  °C (°F) | 1.8 (35.2) | 3.5 (38.3) | 7.0 (44.6) | 12.4 (54.3) | 17.5 (63.5) | 21.4 (70.5) | 25.2 (77.4) | 24.9 (76.8) | 20.9 (69.6) | 15.4 (59.7) | 9.3 (48.7) | 3.7 (38.7) | 13.58 (56.45) |
| อุณหภูมิต่ำสุดที่เคยบันทึก °C (°F) | −8.6 (16.5) | −9.6 (14.7) | −3.5 (25.7) | 0.2 (32.4) | 7.3 (45.1) | 12.8 (55) | 17.3 (63.1) | 18.2 (64.8) | 12.0 (53.6) | 1.0 (33.8) | −3.6 (25.5) | −8.4 (16.9) | −9.6 (14.7) |
| หยาดน้ำฟ้า มม (นิ้ว) | 79.8 (3.142) | 86.1 (3.39) | 143.7 (5.657) | 122.5 (4.823) | 128.2 (5.047) | 211.8 (8.339) | 180.3 (7.098) | 156.1 (6.146) | 130.1 (5.122) | 78.6 (3.094) | 72.3 (2.846) | 48.6 (1.913) | 1,438.1 (56.618) |
| ความชื้นร้อยละ | 75 | 75 | 75 | 74 | 74 | 80 | 76 | 78 | 79 | 76 | 74 | 72 | 75.7 |
| วันที่มีหยาดน้ำฟ้าโดยเฉลี่ย (≥ 0.1 mm) | 12.4 | 12.1 | 15.3 | 14.5 | 13.8 | 14.6 | 12.4 | 13.8 | 11.7 | 9.0 | 9.3 | 8.5 | 147.4 |
| จำนวนชั่วโมงที่มีแดด | 102.0 | 97.2 | 116.4 | 140.6 | 164.7 | 136.6 | 212.7 | 193.0 | 143.9 | 144.6 | 129.0 | 128.7 | 1,709.4 |
แหล่งที่มา: China Meteorological Administration (precipitation days and sunshine 1971-2000)
เขตการปกครอง

หางโจวประกอบด้วย 10 เขต (เป็นเขตในเมือง 4 เขต และเขตชานเมือง 6 เขต), 1 นครระดับอำเภอ, และ 2 อำเภอ
| แผนที่ | แผนที่ | แผนที่ | แผนที่ | แผนที่ | แผนที่ |  |
| --- | --- | --- | --- | --- | --- | --- |
|   ทะเลสาบเชียนเต่า 1 2 3 เขตซีหู เขตเซียวชาน เขตยฺหวีหาง เขตฟู่หยาง เขตหลินอัน เขตเฉียนถัง เขตหลินผิง อำเภอ ถงหลู อำเภอ ฉุนอัน นครเจี้ยนเต๋อ 1. เขตช่างเฉิง 3. เขตก่งชู่ 4. เขตปินเจียง  |   ทะเลสาบเชียนเต่า 1 2 3 เขตซีหู เขตเซียวชาน เขตยฺหวีหาง เขตฟู่หยาง เขตหลินอัน เขตเฉียนถัง เขตหลินผิง อำเภอ ถงหลู อำเภอ ฉุนอัน นครเจี้ยนเต๋อ 1. เขตช่างเฉิง 3. เขตก่งชู่ 4. เขตปินเจียง  |   ทะเลสาบเชียนเต่า 1 2 3 เขตซีหู เขตเซียวชาน เขตยฺหวีหาง เขตฟู่หยาง เขตหลินอัน เขตเฉียนถัง เขตหลินผิง อำเภอ ถงหลู อำเภอ ฉุนอัน นครเจี้ยนเต๋อ 1. เขตช่างเฉิง 3. เขตก่งชู่ 4. เขตปินเจียง  |   ทะเลสาบเชียนเต่า 1 2 3 เขตซีหู เขตเซียวชาน เขตยฺหวีหาง เขตฟู่หยาง เขตหลินอัน เขตเฉียนถัง เขตหลินผิง อำเภอ ถงหลู อำเภอ ฉุนอัน นครเจี้ยนเต๋อ 1. เขตช่างเฉิง 3. เขตก่งชู่ 4. เขตปินเจียง  |   ทะเลสาบเชียนเต่า 1 2 3 เขตซีหู เขตเซียวชาน เขตยฺหวีหาง เขตฟู่หยาง เขตหลินอัน เขตเฉียนถัง เขตหลินผิง อำเภอ ถงหลู อำเภอ ฉุนอัน นครเจี้ยนเต๋อ 1. เขตช่างเฉิง 3. เขตก่งชู่ 4. เขตปินเจียง  |   ทะเลสาบเชียนเต่า 1 2 3 เขตซีหู เขตเซียวชาน เขตยฺหวีหาง เขตฟู่หยาง เขตหลินอัน เขตเฉียนถัง เขตหลินผิง อำเภอ ถงหลู อำเภอ ฉุนอัน นครเจี้ยนเต๋อ 1. เขตช่างเฉิง 3. เขตก่งชู่ 4. เขตปินเจียง  |  |
| เขตปกครองย่อย | อักษรจีน | พินอิน | ประชากร (สำมะโนปี 2020) | พื้นที่ (km2) | ความหนาแน่น |  |
เขตในเมือง
| เขตช่างเฉิง | 上城区 | Shàngchéng Qū | 1,323,467 | 119.68 | 13,238.68 |  |
| เขตก่งชู่ | 拱墅区 | Gǒngshù Qū | 1,120,985 | 98.58 | 8,288.81 |  |
| เขตซีหู | 西湖区 | Xīhú Qū | 1,112,992 | 309.41 | 2,876.44 |  |
| เขตปินเจียง | 滨江区 | Bīnjiāng Qū | 503,859 | 72.22 | 5,427.86 |  |

เขตชานเมือง
| เขตเซียวชาน | 萧山区 | Xiāoshān Qū | 2,011,659 | 1000.64 | 1,212.42 |  |
| เขตยฺหวีหาง | 余杭区 | Yúháng Qū | 1,226,673 | 942.38 | 1,304.94 |  |
| เขตหลินผิง | 临平区 | Línpíng Qū | 1,175,841 | 286.03 | 17,933.86 |  |
| เขตเฉียนถัง | 钱塘区 | Qiántáng Qū | 769,150 | 523.57 | 5,930.00 |  |
| เขตฟู่หยาง | 富阳区 | Fùyáng Qū | 832,017 | 1,821.03 | 407.46 |  |
| เขตหลินอัน | 临安区 | Lín'ān Qū | 634,555 | 3,118.77 | 190.14 |  |

อำเภอ
| อำเภอถงหลู | 桐庐县 | Tónglú Xiàn | 453,106 | 1,829.59 | 236.12 |  |
| อำเภอฉุนอัน | 淳安县 | Chún'ān Xiàn | 328,957 | 4,417.48 | 81.04 |  |

นครระดับอำเภอ
| นครเจี้ยนเต๋อ | 建德市 | Jiàndé Shì | 442,709 | 2,314.19 | 192.72 |  |
แหล่งข้อมูลอื่น

เว็บไซต์นครหางโจว
| ด ค กเขตการปกครองระดับจังหวัดของมณฑลเจ้อเจียง |
| --- | --- | --- |
หางโจว (เมืองหลวง)
| นครระดับกิ่งมณฑล |  หางโจว  หนิงปัว  |  |
| นครระดับจังหวัด |  เวินโจว  เจียซิง  หูโจว  เช่าซิง  จินฮฺหวา  ฉฺวีโจว  โจวชาน  ไทโจว  หลีฉุ่ย  |  |
| ด ค กเมืองเจ้าภาพเอเชียนเกมส์ |
| --- | --- | --- |
| ฤดูร้อน |  1951:  นิวเดลี  1954:  มะนิลา  1958:  โตเกียว  1962:  จาการ์ตา  1966:  จังหวัดพระนคร  1970:  จังหวัดพระนคร  1974:  เตหะราน  1978:  กรุงเทพมหานคร  1982:  นิวเดลี  1986:  โซล  1990:  ปักกิ่ง  1994:  ฮิโรชิมะ  1998:  กรุงเทพมหานคร  2002:  ปูซาน  2006:  โดฮา  2010:  กว่างโจว  2014:  อินช็อน  2018:  จาการ์ตา–ปาเล็มบัง  2022:  หางโจว  2026:  นาโงยะ  2030:  โดฮา  2034:  รียาด  |  |
| ฤดูหนาว |  1986:  ซัปโปโระ  1990:  ซัปโปโระ  1996:  ฮาร์บิน  1999:  คังว็อน  2003:  อาโอโมริ  2007:  ฉางชุน  2011:  อัสตานา-อัลมาเตอ  2017:  ซัปโปโระ  2025:  ฮาร์บิน  2029:  ตรุจญีนา |  |
จอร์เก็น ครุธ

| จอร์เก้น ครุธ |
| --- | --- |
เกิด: 8 พฤษภาคม ค.ศ. 1974  สวีเดน
ชื่ออื่น: เดอะลาสต์ไวกิ้ง
สถิติขึ้นชก
ชกทั้งหมด: 87
ชนะ: 71
ชนะน็อก: 31
แพ้: 14
เสมอ: 2
 
จอร์เก้น ครุธ (สวีเดน: Jörgen Kruth) หรือฉายา เดอะลาสต์ไวกิ้ง เกิดวันที่ 8 พฤษภาคม ค.ศ. 1974 เป็นนักมวยไทยรุ่นซูเปอร์เฮฟวี่เวทชาวสวีเดน และเป็นนักต่อสู้แบบผสม เขาเป็นอดีตแชมป์รายการ WMC ซูเปอร์เฮฟวี่เวทมวยไทยสองสมัย เขาได้รับการจัดว่าเป็นคิกบ็อกเซอร์ชาวสแกดิเนเวียที่ยิ่งใหญ่ตลอดกาล
ประวัติและสายอาชีพ

จอร์เก้นเริ่มฝึกศิลปะการต่อสู้ครั้งแรกใน ค.ศ. 1984 เขาได้พยายามฝึกยูโดกับยูยิสสูเป็นระยะเวลาสองสามปีก่อนที่จะเปลี่ยนไปเป็นเทควันโด และไม่ได้แปรเปลี่ยนจนกระทั่งมาพบกับมวยไทยเป็นครั้งแรก เขาได้รับการฝึกโดยโป ลินด์วอล
ครุธเข้าสู่รายการต่อสู้ของมวยไทยครั้งแรกใน ค.ศ. 1988 เมื่อเขามีอายุได้ 14 ปี ต่อมา ใน ค.ศ. 1993 เขาได้เข้าแข่งขันมวยสมัครเล่น 3 ครั้ง และมวยซาวาท 2 ครั้ง และใน ค.ศ. 1994 เมื่อเขามีอายุได้ 19 ปี เขาได้รับตำแหน่งนอร์ดิกมวยไทยแชมเปียน
ใน ค.ศ. 1995 ครุธได้มีส่วนร่วมในรายการ IAMTF มวยไทยสมัครเล่นชิงแชป์โลกในกรุงเทพ เขาทำหน้าที่ของเขาทุกอย่างเพื่อสู่รอบสุดท้าย ซึ่งเขาได้แพ้ให้กับนักสู้ชาวไทยและกลับบ้านโดยได้รับเหรียญเงินในรุ่นน้ำหนักไม่เกิน 81 กก.
ใน ค.ศ. 1996 เขาได้ครองตำแหน่งมวยไทยสมัครเล่นแชมป์โลกเป็นครั้งแรกและใน ค.ศ. 1997 ก็สามารถรักษาตำแหน่งนี้ได้เป็นอย่างดี
ใน ค.ศ. 1997 จอร์เก้นได้เปลี่ยนสถานที่ฝึกฝนไปยังสโมสรปัจจุบันของเขาที่มีชื่อว่า วาเลนทูนาบ็อกซิงแคมป์ (VBC) และหนึ่งปีต่อมาเขาก็ผันไปสู่ระดับอาชีพ เขาชนะการต่อสู้ระดับอาชีพสองรายการโดยการชนะน็อคที่สนามมวยราชดำเนินที่มีชื่อเสียง ในกรุงเทพ และกลายเป็นแชมป์โลกของรายการ WKA มวยไทยครุยเซอร์เวท
ใน ค.ศ. 1999 จอร์เก้น ครุธ ได้ร่วมต่อสู้ในประเทศญี่ปุ่นเป็นครั้งแรกและสามารถชนะได้ด้วยการน็อค เขาได้พิสูจน์ความแข็งแกร่งของเขาโดยการน็อคฝ่ายตรงข้ามสามรายภายในคืนเดียว ที่รายการเค-วัน เวิลด์จีพีทัวร์นาเมนท์ ในซาเกร็บ
ใน ค.ศ. 2004 ครุธกลายมาเป็นแชมป์โลก WMC ซูเปอร์เฮฟวี่เวทมวยไทย โดยสามารถชนะนักสู้ชาวโปแลนด์-ออสเตรเลีย ที่มีชื่อว่าพอล สโลวินสกี ต่อมา ในเดือนกุมภาพันธ์ ค.ศ. 2005 เขาได้ป้องกันตำแหน่งโดยพบกับเซอร์เก เกอร์ จากประเทศเบลารุส
รายการแข่งขัน

อาชีพ
ค.ศ. 2004 WMC ซูเปอร์เฮฟวี่เวทมวยไทย เวิลด์แชมเปียน
ค.ศ. 2004 เค-วัน อิตาลีแชมเปียน
ค.ศ. 2003 เค-วัน เวิลด์กรังด์ปรีซ์เพรลิมินารี ฮอลแลนด์แชมเปียน
ค.ศ. 2001 เค-วัน ฮอลแลนด์ จีพี อาร์นเฮม รันเนอร์อัพ
ค.ศ. 2000 เค-วัน กรังด์ปรีซ์ ยุโรปแชมเปียน
ค.ศ. 1998 WKA มวยไทยครุยเซอร์เวท เวิลด์แชมเปียน
สมัครเล่น
ค.ศ. 1997 WKA อะเมเจอร์ เวิลด์แชมเปียนชิป, โคเปนเฮเกน, เดนมาร์ก
ค.ศ. 1997 IAMTF เวิลด์อะเมเจอร์มวยไทยแชมเปียนชิป, กรุงเทพ, ประเทศไทย
ค.ศ. 1996 IAMTF เวิลด์อะเมเจอร์มวยไทยแชมเปียน, กรุงเทพ, ประเทศไทย
ค.ศ. 1995 IAMTF เวิลด์อะเมเจอร์มวยไทย เวิลด์แชมเปียน, กรุงเทพ, ประเทศไทย  (-81 กก.)
ค.ศ. 1994 นอร์ดิก มวยไทยแชมเปียน
ดูเพิ่ม

มวยไทย
แหล่งข้อมูลอื่น

Vallentuna Boxing Camp
Jorgen Kruth Interview เก็บถาวร 2010-02-28 ที่ เวย์แบ็กแมชชีน
K-1sport.de - Complete Fighters Profile of Jorgen Kruth
เวอร์ชวลยูทูบเบอร์

YouTubers that use digital avatars
ภาพหน้าจอของสตรีมวีทูปเบอร์ โดยให้ผู้ชมสื่อสารกันสดๆ กับตัวละคร ตัวละครที่แสดงคือ ฟุชิมิ กาคุ จากนิจิซันจิ.
เวอร์ชวลยูทูบเบอร์ (อังกฤษ: Virtual YouTuber, ญี่ปุ่น: バーチャルユーチューバー; โรมาจิ: Bācharu yūchūbā) หรือ วีทูบเบอร์ (อังกฤษ: VTuber, ญี่ปุ่น: ブイチューバー; โรมาจิ: Buichūbā) เป็นผู้ให้ความบันเทิงทางออนไลน์ที่ใช้อวตารเสมือนจริงที่สร้างขึ้นโดยใช้คอมพิวเตอร์กราฟิก และซอฟต์แวร์หรือเทคโนโลยีการจับภาพเคลื่อนไหวแบบเรียลไทม์ วีทูบเบอร์เป็นกระแสความนิยมทางดิจิทัลที่มีต้นกำเนิดในญี่ปุ่นในช่วงกลางทศวรรษ 2010 และนับตั้งแต่ช่วงต้นทศวรรษ 2020 วีทูบเบอร์ได้กลายเป็นปรากฏการณ์ทางออนไลน์ในระดับนานาชาติ วีทูบเบอร์ส่วนใหญ่เป็นยูทูบเบอร์หรือสตรีมเมอร์ที่พูดภาษาญี่ปุ่นหรือภาษาอังกฤษ และใช้อวาตาร์ที่ได้รับแรงบันดาลใจจากอนิเมะ ภายใน ค.ศ. 2021 มีผู้ใช้งานวีทูบเบอร์มากกว่า 10,000 คน แม้คำว่าเวอร์ชวลยูทูบเบอร์จะบ่งบอกถึงยูทูบ แต่กิจกรรมของวีทูบเบอร์ยังอยู่บนแพลตฟอร์มอื่น ๆ เช่น นิโคนิโค ทวิตช์ และปีลีปีลี
บุคคลแรกที่ใช้คำว่า "เวอร์ชวลยูทูบเบอร์" คือคิสึนะ ไอ โดยเริ่มสร้างคอนเทนต์บนยูทูบในช่วงปลาย ค.ศ. 2016 ความนิยมของเธอทำให้เกิดกระแสวีทูบเบอร์ในญี่ปุ่น และกระตุ้นการจัดตั้งสังกัดวีทูบบเบอร์ต่าง ๆ เช่น โฮโลไลฟ์ โปรดักชัน นิจิซันจิ และวีโชโจ โดย วิดิโอแฟนซับและวีทูบเบอร์ที่ใช้ภาษาต่างประเทศมีการเพิ่มขึ้นของความนิยมในระดับสากล เวอร์ชวลยูทูบเบอร์ได้ปรากฏตัวในแคมเปญโฆษณาในประเทศญี่ปุ่น และทำลายสถิติโลกที่เกี่ยวข้องกับการถ่ายทอดสด เวอร์ชวลยูทูปเบอร์ได้ปรากฏตัวในแคมเปญโฆษณาในประเทศ และทำลายสถิติโลกที่เกี่ยวข้องกับการถ่ายทอดสด